open-index/open-wikipedia-markdown huggingface dataset:
వెంకీ అట్లూరి

**వెంకీ అట్లూరి,** తెలుగు సినిమా దర్శకుడు, నటుడు. ఇతడు మూడు సినిమాలకు దర్శకత్వం వహించాడు.

## జననం
వెంకీ అట్లూరి 1988, ఆగస్టు 10న హైదరాబాదులో జన్మించాడు.
## వివాహం
వెంకీ అట్లూరి 2023 ఫిబ్రవరి 1న పూజాను వివాహం చేసుకున్నాడు.

## సినిమారంగం
వెంకీ, 2007లో వచ్చిన జ్ఞాపకం సినిమాలో తొలిసారిగా నటించాడు. 2010లో వచ్చిన స్నేహగీతంలో నటించడంతోపాటు సంభాషణలు కూడా రాశాడు. 2011లో వచ్చిన ఇట్స్ మై లవ్ స్టోరీ సంభాషణలు, 2015లో వచ్చిన కేరింత సినిమాకు రచనా సహకారం అందించాడు. వరుణ్ తేజ్ హీరోగా 2018లో వచ్చిన తొలిప్రేమ సినిమాకు తొలిసారిగా దర్శకత్వం వహించాడు. 2019లో అక్కినేని అఖిల్ హీరోగా మిస్టర్ మజ్ను సినిమా, 2021లో నితిన్ హీరోగా రంగ్ దే సినిమాలకు దర్శకత్వం చేశాడు.

## సినిమాలు

## మూలాలు

## బయటి లింకులు
* 

వర్గం:1988 జననాలు
వర్గం:తెలుగు సినిమా దర్శకులు
వర్గం:తెలుగు సినిమా నటులు
వర్గం:తెలుగు సినిమా రచయితలు
వర్గం:హైదరాబాదు జిల్లా సినిమా రచయితలు
టి.ఎన్.కృష్ణన్

**త్రిపునితుర నారాయణయ్యర్ కృష్ణన్** (19282020) ఒక భారతీయ కర్ణాటక సంగీత వాయులీన విద్వాంసుడు. లాల్గుడి జయరామన్, ఎం.ఎస్.గోపాలకృష్ణన్, ఇతడిని కలిపి **కర్ణాటక సంగీతపు వాయులీన త్రయం**గా పరిగణిస్తారు. 1992లో ఇతడికి భారత ప్రభుత్వపు మూడవ అత్యున్నత పౌరపురస్కారం పద్మభూషణ్ లభించింది. 

## ఆరంభ జీవితం
ఇతడు 1928, అక్టోబరు 6వ తేదీన కేరళ రాష్ట్రంలోని త్రిపునితుర గ్రామంలో ఎ.నారాయణ అయ్యర్, అమ్మిని అమ్మాళ్ దంపతులకు జన్మించాడు.ఇతడు తన తండ్రి నుండి సంగీతం అభ్యసించాడు. తన 11వ యేట 1939లో త్రివేండ్రంలో తన మొట్టమొదటి వాయులీన కచేరీ నిర్వహించాడు. ఇతని తండ్రి మరణించే వరకూ ఇతనికి సంగీతం నేర్పించాడు."

తరువాత ఇతడు అల్లెప్పీ కె.పార్థసారథి, సెమ్మంగుడి శ్రీనివాస అయ్యర్‌ల వద్ద శిష్యరికం చేశాడు.

## వృత్తి
ఇతడు అరియకుడి రామానుజ అయ్యంగార్, చెంబై వైద్యనాథ భాగవతార్, ముసిరి సుబ్రహ్మణ్య అయ్యర్, అలత్తూర్ బ్రదర్స్, ఎం.డి.రామనాథన్, మహారాజపురం విశ్వనాథ అయ్యర్ మొదలైన అగ్రశ్రేణి కళాకారులతో కలిసి ఇతడు కచేరీలు నిర్వహించాడు. ఇతడు మొదటి సోలో ప్రదర్శన 1939లో త్రివేండ్రంలో తన 11వ యేట నిర్వహించాడు.   ఇతని బాల్యంలో కొచ్చిన్ రాజకుటుంబం ఇతడిని ఆదరించింది.

1942లో ఇతడు మద్రాసుకు వచ్చాడు. అక్కడ ఇతడు వ్యాపారవేత్త ఆర్. అయ్యదొరై, అతని భార్య తంగం అయ్యదొరైల సంరక్షణలో సెమ్మంగుడి శ్రీనివాస అయ్యర్‌వద్ద సంగీతం అభ్యసించాడు. 

ఇతడు లాల్గుడి జయరామన్, ఎం.ఎస్.గోపాలకృష్ణన్ లతో కలిసి "వాయులీన త్రిమూర్తులు"గా కర్ణాటక సంగీత ప్రపంచంలో పేరు సంపాదించాడు. ఇతడు మద్రాసు సంగీత అకాడమీ ప్రతియేటా "మార్గళి" సంగీత ఉత్సవాలలో క్రమం తప్పకుండా పాల్గొనే వాడు. క్రిస్మస్ రోజు ఉదయం ఇతని కచ్చేరీ తప్పక ఉండేది. He travelled extensively on musical tours all over the world.

ఇతడు శాస్త్రీయ పరంపర విధానంలో తన శిష్యులకు సంగీతాన్ని నేర్పించాడు. ఇతని శిష్యులలో కుమార్తె విజి కృష్ణన్ నటరాజన్, కుమారుడు శ్రీరామ్‌ కృష్ణన్, చారుమతి రఘురామన్ మొదలైన వారున్నారు.ఇతడు చెన్నై సంగీత కళాశాలకు సంగీత ఆచార్యుడిగా, ప్రిన్సిపాల్‌గా పనిచేశాడు. ఢిల్లీ విశ్వవిద్యాలయం లలితకళల విభాగానికి డీన్‌గా కూడా పనిచేశాడు. కేంద్ర సంగీత నాటక అకాడమీకి 1991-93 మధ్య కాలంలో ఉపాధ్యక్షుడిగా సేవలను అందించాడు.

## అవార్డులు, బిరుదులు
ఇతడు 1974లో సంగీత నాటక అకాడమీ అవార్డును, 2006లో సంగీత నాటక అకాడమీ ఫెలోషిప్‌ను పొందాడు.1980లో మద్రాసు సంగీత అకాడమీ ఇతడికి సంగీత కళానిధి పురస్కారాన్ని ప్రదానం చేసింది.1999లో ది ఇండియన్ ఫైన్ ఆర్ట్స్ సొసైటీ, చెన్నై ఇతనికి సంగీత కళాశిఖామణి అవార్డును ప్రదానం చేసింది.ఇతడు తిరుమల తిరుపతి దేవస్థానానికి ఆస్థాన విద్వాంసుడిగా ఉన్నాడు.

జాతీయ పురస్కారాలు:
*  పద్మశ్రీ, భారతదేశపు నాలుగవ అత్యున్నత పౌర పురస్కారం. (1973)
*  పద్మభూషణ్, భారతదేశపు మూడవ అత్యున్నత పౌర పురస్కారం (1992)

## వ్యక్తిగత జీవితం
ఇతడు కమలా కృష్ణన్‌ను వివాహం చేసుకున్నాడు. వీరికి విజి కృష్ణన్ నటరాజన్ అనే కుమార్తె, శ్రీరామ్‌ కృష్ణన్ అనే కుమారుడు ఉన్నారు. వారిద్దరూ వాయులీన విద్వాంసులే.   ఇతని సోదరి ఎన్. రాజం హిందుస్తానీ సంగీత వాయులీన కళాకారిణి.  ఇతడు 2020 నవంబరు 2వ తేదీన చెన్నైలోని తన స్వగృహంలో మరణించాడు.

## మూలాలు

## బయటి లింకులు

*Indian Classical Violin Maestro
*A conversation with Violin Maestro T.N.Krishnan
*T N Krishnan Official Blog
*T N Krishnan honoured

వర్గం:పద్మభూషణ పురస్కారం పొందిన కేరళ వ్యక్తులు
వర్గం:పద్మశ్రీ పురస్కారం పొందిన కేరళ వ్యక్తులు
వర్గం:సంగీత కళానిధి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:శాస్త్రీయ సంగీతకారులు
వర్గం:కర్ణాటక సంగీత విద్వాంసులు
నోముల భగత్ కుమార్

**నోముల భగత్ కుమార్**, తెలంగాణ రాష్ట్రానికి చెందిన రాజకీయ నాయకుడు, న్యాయవాది, సామాజిక కార్యకర్త, శాసనసభ్యుడు. నోముల ఎన్ఎల్ ఫౌండేషన్ స్థాపించి పేద విద్యార్థులకు ఉచిత విద్య అందిస్తూ, పేదింటి ఆడపిల్లల పెండ్లిలకు ఆర్థిక సహాయం చేస్తున్నారు. నోముల నర్సింహయ్య వారసుడిగా రాజకీయాల్లోకి ప్రవేశించిన భగత్, తెలంగాణ రాష్ట్ర సమితి పార్టీ నుండి నాగార్జునసాగర్ శాసనసభ నియోజకవర్గంకు జరిగిన ఉపఎన్నికలో గెలిచి తొలిసారి ఎమ్మెల్యే అయ్యారు.

## జననం - విద్యాభ్యాసం
భగత్ కుమార్ 1984, అక్టోబరు 10న నోముల నర్సింహయ్య, లక్ష్మి దంపతులకు తెలంగాణ రాష్ట్రంలోని నల్లగొండలో జన్మించారు. 2007లో బీటెక్ పూర్తిచేసిన భగత్ కొంతకాలం సాఫ్ట్ వేర్ ఇంజనీర్‌గా పనిచేశారు. 2010లో ఎంబీఏ పూర్తిచేసి, 2010 నుంచి 2012 వరకు విస్టా ఫార్మా కంపెనీలో ఉద్యోగం చేశారు. ఉద్యోగం చేస్తూనే 2014లో న్యాయ విద్యను, 2016లో ఎల్ఎల్ఎం పూర్తి చేశారు. 2014-2018 మధ్యకాలంలో హైకోర్టులో అడ్వకేట్‌గా విధులు నిర్వర్తించారు.

## వ్యక్తిగత జీవితం
భగత్ కుమార్ కు భవానితో వివాహం జరిగింది. వీరికి ఒక కుమారుడు (రణజయ్), ఒక కుమార్తె (రేయాశ్రీ)

## సామాజిక సేవ
నోముల ఎన్ఎల్ ఫౌండేషన్ స్థాపించిన భగత్ కుమార్, ఆ ఫౌండేషన్ ద్వారా పేద విద్యార్థులకు ఉచిత విద్యను, ఆడపిల్లల పెండ్లిలకు ఆర్థిక సహాయాన్ని అందించడం, గ్రామీణ ప్రాంతాల్లో వైద్య శిబిరాలు నిర్వహించడం, ఆర్థికంగా వెనుకబడిన విద్యార్థులు, నిరుద్యోగులకు కోచింగులు, క్లాసులు, జాబ్ మేళాలు మొదలైన సేవా కార్యక్రమాలు నిర్వహిస్తున్నారు.

## రాజకీయ ప్రస్థానం
తండ్రి నర్సింహయ్యతో పాటు 2014లో టీఆర్ఎస్ పార్టీలో చేరిన భగత్, 2014 అసెంబ్లీ ఎన్నికల్లో తన తండ్రి నోముల నర్సింహయ్యకు ఆర్గనైజర్ గా, 2018 అసెంబ్లీ ఎన్నికలు, స్థానిక సంస్థల ఎన్నికల నిర్వాహకుడిగా పార్టీ తరపున పనిచేశారు. నోముల భగత్‌ కుమార్‌ తండ్రి, టీఆర్ఎస్ ఎమ్మెల్యే నోముల నరసింహయ్య అకాల మరణంతో నాగార్జున సాగర్ అసెంబ్లీ స్థానానికి ఉప ఎన్నికలు రాగా 2021, మార్చి 29న భగత్ కుమార్ పేరును అధికారికంగా టీఆర్ఎస్ పార్టీ అధ్యక్షులు, ముఖ్యమంత్రి కల్వకుంట్ల చంద్రశేఖర్ రావు ప్రకటించి, టీఆర్ఎస్ తరపున బీఫామ్ అందజేశారు. భగత్ 2021 మార్చి 30న (మంగళవారం) నిడమనూరు ఆర్వో కార్యాలయంలో నామినేషన్ దాఖలు చేశారు. నాగార్జున సాగర్ నియోజక వర్గానికి 2021లో జరిగిన ఉప ఎన్నికల్లో నోముల భగత్‌ కుమార్ తన సమీప ప్రత్యర్థి, కాంగ్రెస్ పార్టీ అభ్యర్థి కుందూరు జానారెడ్డిపై 18,872 ఓట్ల మెజారిటీతో గెలిచారు. ఆయన ఎమ్మెల్యేగా 2021 ఆగస్టు 12న ప్రమాణ స్వీకారం చేశారు.

## మూలాలు

వర్గం:1984 జననాలు
వర్గం:నల్గొండ జిల్లా న్యాయవాదులు
వర్గం:నల్గొండ జిల్లా రాజకీయ నాయకులు
వర్గం:నల్గొండ జిల్లా వ్యక్తులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:తెలంగాణ శాసన సభ్యులు
వర్గం:సామాజిక ఉద్యమకారులు
ఎం.ఎస్.గోపాలకృష్ణన్

**ఎం.ఎస్.గోపాలకృష్ణన్**, (1931 – 2013) ఒక భారతీయ కర్ణాటక సంగీత వాయులీన విద్వాంసుడు. లాల్గుడి జయరామన్, టి.ఎన్.కృష్ణన్, ఇతడిని కలిపి **కర్ణాటక సంగీతపు వాయులీన త్రయం**గా పరిగణిస్తారు. 2012లో ఇతడికి భారత ప్రభుత్వపు మూడవ అత్యున్నత పౌరపురస్కారం పద్మభూషణ్ లభించింది. 

## జీవిత విశేషాలు, వృత్తి
ఇతడు 1931, జూన్ 10వ తేదీన చెన్నైలోని మైలాపూర్‌లో జన్మించాడు. ఇతని తండ్రి పారూర్ సుందరం అయ్యర్ కర్ణాటక సంగీతంలోను, హిందుస్థానీ సంగీతంలోను నిష్ణాతుడైన వాయులీన విద్వాంసుడు. గోపాలకృష్ణన్ తన తండ్రి వద్ద రెండు పద్ధతులలోను వయోలిన్ నేర్చుకున్నాడు. ఇతడు తన మొదటి ప్రదర్శన తన 8వ యేట ఇచ్చాడు. ఇతడు ద్వారం వెంకటస్వామి నాయుడు నుండి సంగీతంలో ప్రేరణ పొందాడు.

ఇతడు 50 సంవత్సరాలకు పైగా వాయులీన కచేరీలు నిర్వహించాడు. వీటిలో సోలో ప్రదర్శనలతో పాటుగా ఎం.ఎస్.బాలసుబ్రహ్మణ్యశర్మ, ఇ.ఎం.సుబ్రహ్మణ్యం, జె. వైద్యనాథన్, రుద్రపట్నం బ్రదర్స్, ఒ.ఎస్.త్యాగరాజన్, ఓంకార్ నాథ్ ఠాకూర్, డి.వి. పలుస్కర్ వంటి విద్వాంసులతో కలిసి కచేరీలు చేశాడు. ఇతడు భారత దేశంలోని అన్ని ప్రాంతాలతోపాటు ఆస్ట్రేలియా, అమెరికా, బ్ర్రిటన్, నెదర్‌లాండ్స్, దక్షిణ ఆఫ్రికా, మలేసియా, హాంగ్ కాంగ్ దేశాలను పర్యటించి తన కళను ప్రదర్శించాడు.

ఇతని కుమార్తె ఎం.నర్మద కూడా వాయులీన విద్వాంసురాలు.

## మరణం
ఇతడు తన 81వ యేట చెన్నైలో 2013, జనవరి 3వ తేదీన మరణించాడు. ఇతనికి భార్య మీనాక్షి, కుమార్తెలు నర్మద, లత, కుమారుడు సురేష్ ఉన్నారు.

## పురస్కారాలు
ఇతనికి ఈ క్రింది పురస్కారాలు, బిరుదులు లభించాయి.
*1960లో శివానంద ఆశ్రమం, ముంబై వారిచే "వయోలిన్ విద్యా సమ్రాట్" 
*1975లో భారత ప్రభుత్వంచే పద్మశ్రీ పురస్కారం 
*1976లో "వయోలిన్ వాద్య చక్రవర్తి" 
*1978లో తమిళనాడు ఐయల్ ఇసై నాటక మన్రమ్ వారిచే కళైమామణి 
*1979లో కేరళ సంగీత నాటక అకాడమీ అవార్డు. 
*1980లో కర్ణాటక ప్రభుత్వంచే టి.చౌడయ్య మెమోరియల్ అవార్డు 
*1982లో సంగీత నాటక అకాడమీ అవార్డు
*1997లో తిరుమల తిరుపతి దేవస్థానం వారిచే "సప్తగిరి సంగీత విద్వన్మణి" 
*1998లో మద్రాసు సంగీత ఆకాడమీ వారిచే సంగీత కళానిధి
*2006లో శ్రీకృష్ణ దేవస్థానం, గురువాయూరు వారిచే "గురువాయూరప్పన్ చెంబై పురస్కారం"
*2012లో భారత ప్రభుత్వంచే పద్మభూషణ్ పురస్కారం
*2012లో ది ఇండియన్ ఫైన్ ఆర్ట్స్ సొసైటీ చెన్నై వారిచే "సంగీత కళాశిఖామణి"
*2012లో కేంద్ర సంగీత నాటక అకాడమీ వారిచే "టాగూర్ అకాడమీ ఫెలోషిప్"

## మూలాలు

వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:పద్మభూషణ పురస్కారం పొందిన తమిళనాడు వ్యక్తులు
వర్గం:కళైమామణి పురస్కార గ్రహీతలు
వర్గం:సంగీత కళానిధి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:చెన్నై వ్యక్తులు
ఛంగ్‌లంగ్

*ఛంగ్‌లంగ్,* భారతదేశంలోని అరుణాచల్ ప్రదేశ్ రాష్ట్రం,''ఛంగ్‌లంగ్ జిల్లాకు'' *చెందిన* ఒక జనగణన పట్టణం, జిల్లా ముఖ్యపట్టణం. పర్యాటకం, జల విద్యుత్ కాకుండా ముడి చమురు, బొగ్గు, ఖనిజ వనరులు ఉన్నందున ఈ ప్రాంతంలోని ప్రధాన జిల్లాలలో ఇది ఒకటిగా మారింది.

## భౌగోళికం
చాంగ్లాంగ్  అక్షాంశ,రేఖాంశాల వద్ద ఉంది.

## జనాభా
2011 భారత జనాభా లెక్కల ప్రకారం *ఛంగ్‌లంగ్ జనాభా మొత్తం 6,394* మంది ఉండగా, వారిలో పురుషులు 3,581 (56%) మందికాగా,స్త్రీలు 2,813 మంది ఉన్నారు.జనాభా మొత్తంలో అక్షరాస్యులు 4,738 (72%) మంది ఉన్నారు.ఇది జాతీయ అక్షరాస్యతకన్నా ఎక్కువ.జనాభా మొత్తంలో 6 సంవత్సరాల వయస్సులోపుగల పిల్లలు 895 మంది (14%) ఉన్నారు.

## మూలాలు



## వెలుపలి లంకెలు

వర్గం:Coordinates on Wikidata
ఎం.చంద్రశేఖరన్

**ఎం.చంద్రశేఖరన్** కర్ణాటక సంగీత వాయులీన విద్వాంసుడు.
## విశేషాలు
ఇతడు 1939, డిసెంబరు 11వ తేదీన కలకత్తా నగరంలో టి.ఎన్.మోహన్, చారుబాల మోహన్ దంపతులకు రెండవ సంతానంగా జన్మించాడు. ఇతని తల్లి వాయులీన విద్వాంసురాలు. ఇతనికి రెండుసంవత్సరాల వయసులో జాండీస్ సోకి కంటిచూపు పోయింది. సంగీతంపట్ల ఉన్న ఆసక్తిని గమనించి ఇతని తల్లి చారుబాల ఇతనికి వయోలిన్ నేర్పించింది. ఇతడు  తొలి కచేరి తన 11వ యేట మైలాపూర్‌లోని త్యాగరాజ సంగీత విద్వత్‌సమాజంలో నిర్వహించాడు. ఇతనికి 20 సంవత్సరాల వయసులో ఇతని తల్లి మరణించింది. అంత వరకు ఇతడు ఆమె వద్ద వయోలిన్ నేర్చుకున్నాడు. ఇతని తల్లి  ఇతనికి బ్రెయిలీ నేర్పి తెలుగు, సంస్కృతం, ఇంగ్లీషు, తమిళ భాషలలో చదవడం, వ్రాయడం నేర్పించింది. 

ఇతడు మన్నార్గుడి సాంబశివ భాగవతార్, కుంభకోణం ఎస్.విశ్వనాథన్, విద్యాల నరసింహనాయుడు, టి.జయమ్మాళ్‌ల వద్ద గాత్ర సంగీతం నేర్చుకున్నాడు. ఇతడు 70 సంవత్సరాలకుపైగా 6 తరాల సంగీత విద్వాంసులకు వాద్య సహకారాన్ని అందించాడు. ఇతడు వాద్య సహకారం అందించిన కళాకారులలో మహారాజపురం విశ్వనాథ అయ్యర్, ముసిరి సుబ్రహ్మణ్య అయ్యర్, మదురై సోమసుందరం, టి.ఆర్.మహాలింగం, మదురై మణి అయ్యర్, చెంబై వైద్యనాథ భాగవతార్, జి.ఎన్.బాలసుబ్రమణియం, పాల్ఘాట్ కె.వి.నారాయణస్వామి, టి.కె.రంగాచారి, మహారాజపురం సంతానం, ఎన్.రమణి, టి.ఎన్.శేషగోపాలన్ మొదలైనవారున్నారు. ఎం.ఎస్.గోపాలకృష్ణన్‌‌తో కలిసి జుగల్బందీ కచేరీలు చేశాడు. ఇతడు తన కుమార్తె జి.భారతి, టి.ఎన్.కృష్ణన్, ఎ.కె.సి.నటరాజన్, నామగిరిపేట్టై కృష్ణన్‌ లతో జంట కచేరీలు చేశాడు.
ఇతడు సోలో కళాకారుడిగా ప్రదర్శన ఇచ్చినప్పుడు కొన్ని సార్లు వయోలిన్ వాదనతో పాటు పాడేవాడు. ఇతడు 30కి పైగా కృతులను, వర్ణనలను, జావళీలను స్వరపరిచాడు. 

ఇతడికి మద్రాసు సంగీత అకాడమీ 2005లో సంగీత కళానిధి పురస్కారాన్ని ప్రదానం చేసింది. 
కేంద్ర సంగీత నాటక అకాడమీ ఇతడికి 1986లో కర్ణాటక సంగీతం వాద్యం (వయోలిన్) విభాగంలో అవార్డు, 2011లో ఫెలోషిప్ ప్రదానం చేసింది.    

ఇతడికి భార్య పట్టమ్మాళ్, కుమార్తె భారతి, ముగ్గురు కుమారులు ఉన్నారు.

## మూలాలు

వర్గం:వాయులీన విద్వాంసులు
వర్గం:జీవిస్తున్న ప్రజలు
వర్గం:సంగీత కళానిధి పురస్కార గ్రహీతలు
వర్గం:అంధులైన కళాకారులు
వర్గం:1939 జననాలు
ఆంధ్రప్రదేశ్ రాజ్‌భవన్‌ (విజయవాడ)

**ఆంధ్రప్రదేశ్** **రాజ్‌భవన్** విజయవాడ ప్రాంతంలో ఉన్న ప్రభుత్వ భవనం. ఇది ఆంధ్రప్రదేశ్ గవర్నరు అధికారిక నివాసం.

## చరిత్ర
2014 లో తెలంగాణ రాష్ట్రం ఏర్పడిన తరువాత, ఈ.ఎస్.ఎల్.నరసింహన్ 2019 వరకు ఆంధ్రప్రదేశ్, తెలంగాణ రెండింటికి సంయుక్త గవర్నర్‌గా పనిచేశారు. తరువాత, బిశ్వభూషణ్ హరిచందన్ 23వ ఆంధ్రప్రదేశ్ గవర్నరు (ఆంధ్ర్రప్రదేశ్ నుండి తెలంగాణ విభజించాక రెెండవ గవర్నరు) గా నియమించిన తరువాత, గవర్నర్ నివాసం కోసం ప్రత్యేక రాజ్ భవన్ అవసరమైంది. నారా చంద్రబాబునాయుడు నేతృత్వంలోని ఆంధ్రప్రదేశ్ ప్రభుత్వం 2019 లో విజయవాడలోని ప్రభుత్వ నీటిపారుదల గృహాన్ని రాజ్ భవన్‌గా మార్చింది.

## మూలాలు


## ఇతర లంకెలు

* rajbhavan.ap.gov.in/

వర్గం:ఆంధ్రప్రదేశ్ ప్రభుత్వం
వర్గం:విజయవాడ భవనాలు, నిర్మాణాలు
వర్గం:భారతదేశంలో అధికారిక నివాసాలు
వర్గం:భారతదేశంలో గవర్నర్ల అధికారిక నివాస భవనాలు
షాలిని వడ్నికట్టి

**షాలిని వడ్నికట్టి**, భారతీయ సినిమా నటి. తెలుగు, కన్నడ సినిమాలలో నటిస్తోంది. 2020లో వచ్చిన *యురేకా* సినిమాతో తెలుగు సినిమారంగంలోకి అడుగుపెట్టింది.

## జననం - విద్యాభ్యాసం
షాలిని 1993లో తెలంగాణలోని హైదరాబాదులో జన్మించింది. ఆంధ్రప్రదేశ్ రాష్ట్రం తిరుపతిలోని రాయలసీయ పబ్లిక్ స్కూల్, కర్ణాటక రాష్ట్రం దావణగెరె లోని బాపుజీ హైస్కూల్ నుండి నుండి స్కూల్ విద్యను, యునైటెడ్ కింగ్‌డమ్ లోని విగాన్ &
లే కళాశాల నుండి ఉన్నత విద్యను పూర్తి చేసింది.

## వ్యక్తిగత జీవితం
2020, ఆగస్టు 21న తమిళ సినీ దర్శకుడు బీడ మనోజ్ తో షాలిని వివాహం జరిగింది.

## సినిమారంగం
2015లో *వచ్చిన ప్లస్* సినిమాతో కన్నడ సినిమారంగంలోకి ప్రవేశించింది. తమిళ టివీ సీరియల్ లో నటిస్తున్నప్పుడు *వెల్లయియా ఇరుకిరవన్ పోయి సొల్లా మాతన్* *సినిమాలో అవకాశం వచ్చింది. 2017లో* *రజారు,* *మిస్టర్ పర్‌ఫెక్ట్* వంటి సినిమాలతోపాటు పలు కన్నడ చిత్రాల్లో *నటించింది.*

## సినిమాలు

## ధారావాహిక

## వెబ్‌సిరీసులు

## మూలాలు

## బయటి లింకులు

* 

వర్గం:1993 జననాలు
వర్గం:తెలుగు సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:హైదరాబాదు జిల్లా సినిమా నటీమణులు
చాలకూడి ఎన్.ఎస్.నారాయణస్వామి

**చాలకూడి ఎన్.ఎస్.నారాయణస్వామి** (1925-2003) కర్ణాటక సంగీత వాయులీన విద్వాంసుడు.
## విశేషాలు
ఇతడు 1925వ సంవత్సరంలో కేరళ రాష్ట్రం చాలకూడిలో జన్మించాడు. ఇతడు గాత్ర సంగీతాన్ని, వయోలిన్‌ను మొదట తన మామ ఎన్.కె.అఖిలేశ్వర భాగవతార్ వద్ద అభ్యసించాడు.  తరువాత ఇతడు సెమ్మంగుడి శ్రీనివాస అయ్యర్ వద్ద శిష్యరికం చేశాడు. ఇతడు ఆకాశవాణి త్రివేండ్రం కేంద్రం ప్రారంభమైనప్పటి నుండి 1956 వరకు నిలయ వాయులీన కళాకారుడిగా పనిచేశాడు. త్రివేండ్రంలోని స్వాతి తిరునాళ్ సంగీత కళాశాలలో వయోలిన్ ప్రొఫెసర్‌గా, ప్రిన్సిపాల్‌గా 1956 నుండి 1981 వరకు సేవలను అందించాడు. 1981లో అమెరికాలోని అరిజోనా విశ్వవిద్యాలయం నుండి డాక్టరేట్ పట్టా సంపాదించాడు. ఇతడు సెమ్మంగుడి శ్రీనివాస అయ్యర్, మహారాజపురం విశ్వనాథ అయ్యర్, చెంబై వైద్యనాథ భాగవతార్, ఎం.డి.రామనాథన్, కె.వి.నారాయణస్వామి, ఎస్.సోమసుందరం, కె.ఎస్.గోపాలకృష్ణన్, ఎన్.రమణి, టి.ఎన్.శేషగోపాలన్, టి.ఆర్.సుబ్రహ్మణ్యం, ఎం.ఎస్. సుబ్బులక్ష్మి వంటి అగ్రశ్రేణి సంగీత విద్వాంసుల కచేరీలలో వాద్య సహకారం అందించాడు. సోలో ప్రదర్శనలు కూడా దేశమంతట ఇచ్చాడు. ఇతడు కాలికట్ విశ్వవిద్యాలయం, కేరళ విశ్వవిద్యాలయం, మైసూరు విశ్వవిద్యాలయాల బోర్డు సభ్యుడిగా ఉన్నాడు. 

1977లో ఇతడికి కేరళ సంగీత నాటక అకాడమీ అవార్డు లభించింది. 1987లో కేరళ సంగీత నాటక అకాడమీ విశిష్ట ఫెలోషిప్‌ను అందించింది. 1988లో సంగీత నాటక అకాడమీ అవార్డును స్వీకరించాడు.

ఇతడు 2003 ఫిబ్రవరి 24వ తేదీన తిరువనంతపురంలోని తన నివాసంలో 78 సంవత్సరాల వయస్సులో గుండెపోటుతో మరణించాడు.

## మూలాలు

వర్గం:1925 జననాలు
వర్గం:వాయులీన విద్వాంసులు
వర్గం:ఆకాశవాణి కళాకారులు
వర్గం:సంగీత గురువులు
వర్గం:సంగీత నాటక అకాడమీ అవార్డు గ్రహీతలు
వర్గం:2003 మరణాలు
ఇబ్రహీంపట్నం పురపాలకసంఘం

**ఇబ్రహీంపట్నం పురపాలకసంఘం**, తెలంగాణ రాష్ట్రం, రంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. ఇబ్రహీంపట్నం పట్టణం దీని ప్రధాన పరిపాలన కేంద్రం. ఈ పురపాలక సంఘం చేవెళ్ళ లోక్‌సభ నియోజకవర్గం లోని ఇబ్రహీంపట్నం శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న ఇబ్రహీంపట్నం, 2013, మార్చి 26న పురపాలక సంఘంగా ఏర్పడింది.

## భౌగోళికం
ఇబ్రహీంపట్నం 49.50 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 20 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 27651 మంది కాగా, అందులో మంది పురుషులు, మంది మహిళలు ఉన్నారు. 5360 గృహాలు ఉన్నాయి. ఇది పరిపాలనా పరంగా మునిసిపాలిటీ 4 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 20 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# ముత్యాల భాస్కర్
# నీళ్ళ బానుబాబు గౌడ్
# భర్తకి జగన్నాథం
# యాచారం సునీత
# మంద సుధాకర్
# ఎండి సుల్తాన్
# కె. శ్రీలత
# ఆకుల యాదగిరి
# నల్లబోలు మమత
# పి. శంకరయ్య
# మోహన్ నాయక్
# ఆకుల మమత
# కపరమోని పద్మ
# ఈర్లపల్లి సునీత
# అల్వాల జ్యోతి
# నరాల విశాల
# -
# -
# ఎన్. సత్యనారాయణ
# ఎండీ సుల్తానా బేగం
# బర్ల మంగ
# కప్పరి స్రవంతి
# నీలం శ్వేత
# జెర్కొని బాల్ రాజ్

2026లో జరిగిన మున్సిపాలిటీ ఎన్నికలలో మొత్తం 24 వార్డుల్లో 13 స్థానాల్లో బీఆర్‌ఎస్,  కాంగ్రెస్ పార్టీ 8 , బీజేపీ 2, స్వతంత్ర అభ్యర్థి ఒక వార్డులో విజయం సాధించారు.  

## మూలాలు

## వెలుపలి లంకెలు
* ఇబ్రహీంపట్నం పురపాలక సంఘ అధికారిక వెబ్సైటు

వర్గం:రంగారెడ్డి జిల్లా పురపాలక సంఘాలు
వర్గం:2013 స్థాపితాలు
పెద్ద అంబర్‌పేట్ పురపాలకసంఘం

**పెద్ద అంబర్‌పేట్ పురపాలకసంఘం**, తెలంగాణ రాష్ట్రం, రంగారెడ్డి జిల్లాకు చెందిన ఒక పట్టణ స్థానిక స్వపరిపాలన సంస్థ. పెద్ద అంబర్‌పేట్ పట్టణం దీని ప్రధాన పరిపాలన కేంద్రం. ఈ పురపాలక సంఘం భువనగిరి లోక్‌సభ నియోజకవర్గం లోని ఇబ్రహీంపట్నం శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న పెద్ద అంబర్‌పేట్, 2013, మార్చి 22న పురపాలక సంఘంగా ఏర్పడింది. అబ్దుల్లాపూర్‌మెట్ మండలం లోని పెద్ద అంబర్‌పేట్, కుంట్లూరు, పసుమాముల, తట్టి అన్నారం మొదలైన గ్రామ పంచాయతీలను కలిపి పెద్ద అంబర్‌పేట్‌ పురపాలకసంఘంగా ఏర్పాటుచేశారు.

## భౌగోళికం
పెద్ద అంబర్‌పేట్‌ 54.91 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 25 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 27813 మంది కాగా, అందులో 14197 మంది పురుషులు, 13616 మంది మహిళలు ఉన్నారు. 6759 గృహాలు ఉన్నాయి. ఇది పరిపాలనా పరంగా మునిసిపాలిటీ 5 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 20 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో నరేందర్ కొండూటి చైర్‌పర్సన్‌గా, ఎం. నటరాజన్ వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# గైరాల శ్రీనివాస్ గౌడ్
# చెవుల స్వప్న
# మోతె మణమ్మ
# వడ్డేపల్లి విద్యావతి
# బొర్ర అనురాధ
# పసుల రాజేందర్
# దండెం కృష్ణారెడ్డి
# పండుగుల జయశ్రీ
# చల్లూరి మురళీధర్ రెడ్డి
# మల్రెడ్డి దీపికారెడ్డి
# సామ అనుషారెడ్డి
# పబ్బతి లక్ష్మణ్
# మద్ది నరేందర్ రెడ్డి
# తొండేపు రోహిణి రెడ్డి
# పాశం అర్చన
# దేవిడి గీతా
# మండల కోటేశ్వర్ రావు
# రామవత్ పరశురాం
# చామ సంపూర్ణరెడ్డి
# జోర్క గీత
# ఓరుగంటి సుజాత
# చెవుల హరిశంకర్
# సిద్దంకి కృష్ణారెడ్డి
# కందడ అనుపమ

## మూలాలు

## వెలుపలి లంకెలు
* పెద్ద అంబర్‌పేట్ పురపాలక సంఘ అధికారిక వెబ్సైటు

వర్గం:రంగారెడ్డి జిల్లా పురపాలక సంఘాలు
వర్గం:2013 స్థాపితాలు
రధన్

**రధన్**, దక్షిణ భారతీయ సంగీత దర్శకుడు. ఆయన 2011లో తమిళ చిత్రం వికటకవి ద్వారా సంగీత దర్శకుడిగా చిత్రసీమలోకి అడుగుపెట్టాడు. ఆయన తెలుగులో 2012లో మొదటిసారి అందాల రాక్షసి చిత్రం ద్వారా పరిచయమయ్యాడు.(2012).

## సంగీత దర్శకత్వం వహించిన సినిమాలు

; సినిమాలు

### టెలివిజన్

## మూలాలు

వర్గం:తెలుగు సినిమా సంగీత దర్శకులు
వర్గం:తమిళ సినిమా సంగీత దర్శకులు
వర్గం:చెన్నై వ్యక్తులు
జిరో (పట్టణం)

**జిరో పట్టణం ,** అరుణాచల్ ప్రదేశ్ లోని దిగువ సుబన్సిరి జిల్లా ముఖ్యపట్టణం. ఇది *అపాటాని సాంస్కృతిక ప్రకృతి దృశ్యం* కోసం యునెస్కో ప్రపంచ వారసత్వ ప్రదేశాల తాత్కాలిక జాబితా నందు చేర్చబడింది. పట్టణంలో భాగంగా ఉన్న ఆర్థిక కార్యకలాపాలకు, పరిపాలనా కార్యాలయాలకు కేంద్రంగా ఉన్న ప్రాంతాన్ని హపోలి అని పిలుస్తారు.దీనిని స్థానికులు అపాటానిస్ "హవో-పాలియాంగ్" అని పిలుస్తారు.జిరో పట్టణం,ఇటానగర్ నుండి 115 కి.మీ, లీలబారి వద్ద ఉన్న సివిల్ విమానాశ్రయం నుండి 123 కి.మీ. నహర్‌లాగన్ రైల్వే స్టేషన్ నుండి 96 కి.మీ. దూరంలో IAF ALG ఎయిర్‌స్ట్రిప్ జిరో వద్ద ఉంది.alt=Old Ziro view|thumb|250x250px| పాత జిరో పరిష్కారం దృశ్యం

## భౌగోళికం
జిరో దిగువ సుబన్సిరి జిల్లా ప్రధాన పరిపాలనా కార్యాలయ కేంద్రస్థానం, అరుణాచల్ ప్రదేశ్ లోని పురాతన పట్టణాలలో ఒకటి. ఇది  వద్ద 1688 మీటర్లు ఎత్తులో (5538 అడుగులు) నుండి 2438 మీటర్లు (8000 అడుగులు) ఎత్తులో ఉంది.  వేసవిలో చల్లని వాతావరణం దాని ప్రధాన ఆకర్షణ. చుట్టుపక్కల పైన్-ధరించిన సున్నితమైన కొండలు, వరి పొలాలకు ఇది పేరు పొందింది. జిరో పట్టణం అపాటాని తెగకు చెందిన ప్రజలకు నిలయం.

## రవాణా
జిరో పట్టణం, రాష్ట్ర రాజధాని ఇటానగర్ నుండి మెరుగైన హోజ్-పోటిన్ జాతీయ రహదారి  229 ద్వారా115 కిలోమీటర్ల దూరంలోఉంది. దీనిని చేరుకోవటానికి గం.3.30ని.ల సమయం పట్టింది. అస్సాం మార్గం ద్వారా 150 కిలోమీటర్ల దూరంలో ఉంది. జిరో పట్టణానికి సమీప రైల్వే స్టేషన్ అరుణాచల్-అస్సాం సరిహద్దుకు సమీపంలో నహర్లగున్ వద్ద ఉంది. ఇది జిరో పట్టణం నుండి 100 కిలోమీటర్ల దూరంలో ఉంది.అస్సాం రాష్ట్రంలోని ఉత్తర లఖింపూర్ జిల్లాలోని లీలబారి జిరో పట్టణానికి సమీప విమానాశ్రయం.జిరో పట్టణ సమీపంలో భారత వైమానిక దళానికి చెందిన అడ్వాన్స్ ల్యాండింగ్ గ్రౌండ్ (ALG) ఉంది.

## జనాభా
2011 భారత జనాభా లెక్కలు ప్రకారం జిరో పట్టణ జనాభా మొత్తం 12,806. అందులో పురుషులు 6,403 (50%) ఉండగా, స్త్రీలు పురుషులకు సమాన సంఖ్యలో 6,403 (50%) ఉన్నారు.6 సంవత్సరాల వయస్సులోపు గల పిల్లలు  పట్టణ జనాభా మొత్తంలో 17% మంది ఉన్నారు.

## యునెస్కో ప్రపంచ వారసత్వ సాంస్కృతిక ప్రదేశం
thumb|జిరోలోని హిజా గ్రామంలో అపాతాని గిరిజన మహిళలు.|250x250px
*దిగువ సుబాన్సిరి* జిల్లాలోని జిరో వ్యాలీలోని *అపాటాని సాంస్కృతిక ప్రకృతి దృశ్యం* యునెస్కో ప్రపంచ వారసత్వ ప్రదేశాల తాత్కాలిక జాబితాలో చేర్చబడ్డాయి. ఈ ప్రదేశాలను యునెస్కో తుది జాబితాలో చేర్చడాన్ని నిర్ధారించే లక్ష్యంతో అరుణాచల్ ప్రదేశ్ ప్రభుత్వం పరిరక్షణ పనులను చేపట్టింది. అపాటాని తెగకు చెందిన ప్రజలు సాంస్కృతిక ప్రకృతి దృశ్యాలను 1058 చదరపు కిలోమీటర్ల పీఠభూమిలో 32 చదరపు కిమీ సాగు ప్రాంతాలను కలిగి ఉంది. శతాబ్దాలుగా ఈ ప్రాంతంలో నివసించే అపాటాని తెగ పర్యావరణపరంగా స్థిరమైన అస్తిత్వ జీవనోపాధిని అభ్యసించడానికి పేరుపొందింది. మొంబా తెగకు చెందిన 3.2 ఎకరాల బలవర్థకమైన గ్రామం తెంబాంగ్ జొంగ్.

## విద్య
కుడి|250x250px
జిరో పట్టణ పరిధిలో ఇందిరా గాంధీ టెక్నలాజికల్ అండ్ మెడికల్ సైన్సెస్ విశ్వవిద్యాలయం అనే ఒక విశ్వవిద్యాలయం,  సెయింట్ క్లారెట్ కళాశాల   అనే ఒక అండర్ గ్రాడ్యుయేట్ ఆర్ట్స్ కళాశాల ఉన్నాయి.2001 జనాభా లెక్కల ప్రకారం, జిరో పట్టణ సగటు అక్షరాస్యత రేటు 66%, ఇది జాతీయ సగటు 74.04% కన్నా తక్కువగా ఉంది. పురుషుల అక్షరాస్యత 72%, స్త్రీల అక్షరాస్యత 60%.అధికారిక విద్యకు పాత తరం గురి కాలేదు, కాని యువ తరాల విద్య వేగవంతమైన వేగంతో, జిరో పట్టణ విద్యా దృశ్యం విపరీతంగా పెరిగింది.దిగువ సుబాన్సిరి జిల్లాలోని పట్టణ జనాభా ప్రధానంగా జిరో పట్టణంలో నివసిస్తున్నారు.

## గమనికలు


## వెలుపలి లంకెలు
తిమ్మ‌రుసు

**తిమ్మరుసు** ఈస్ట్‌కోస్ట్‌ ప్రొడక్షన్స్ బ్యానర్‌తో పాటు ఎస్‌ ఒరిజినల్స్‌ బ్యానర్‌పై శరణ్‌ కొప్పిశెట్టి దర్శకత్వం వహించిన తెలుగు సినిమా. మహేశ్‌ కోనేరు,  సృజన్‌ ఎరబోలు ఈ చిత్రాన్ని నిర్మించారు. ఇన్వెస్టిగేటివ్ థ్రిల్ల‌ర్ గా రూపొందిన ఈ చిత్రంలో స‌త్య‌దేవ్ అడ్వ‌కేట్ పాత్ర‌లో నటించాడు. ఈ చిత్రంలో ప్రియాంక జ‌వాల్క‌ర్ హీరోయిన్‌ గా నటించింది. శ్రీ చరణ్‌ పాకాల సంగీతాన్ని అందించాడు. ఈ సినిమాను 2021 మే 21న విడుదల చేయాలనుకున్నారు, కరోనా కారణంగా సినిమా విడుదలను వాయిదా వేసి , 30 జూలై 2021న విడుదల చేశారు.

## క‌థ‌
రామచంద్రం అలియాస్‌ రామ్‌(సత్యదేవ్‌)  రావ్ అసోసియేట్స్ అనే త‌న కంపెనీ ద్వారా ఎన్నో కేసుల‌ను వాదించిన నిజాయితీపరుడైన లాయర్‌.  పెద్ద కేసును ఛేదించి న్యాయవాదిగా తన ప్రతిభను నిరూపించుకునే ప్రయత్నంలో ఉంటాడు. ఎనిమిదేళ్ల క్రితం జరిగిన క్యాబ్‌ డ్రైవర్‌ మర్డర్‌ కేసును రీఓపెన్‌ చేస్తాడు. ఈ హత్యలో నిందుతుడిగా  22 ఏళ్ల కుర్రాడు (అంకిత్ కొయ్య) ఎనిమిదేళ్ల జైలు శిక్ష అనుభవిస్తాడు. ఈ కేసును రీఓపెన్‌ చేయించిన రామ్‌కు ప్రత్యర్థుల నుంచి అడుగడుగున అడ్డంకులు ఎదురవుతుంటాయి. అస‌లు క్యాబ్ డ్రైవ‌ర్‌ని చంపి వాసుని ఆ కేసులో ఇరికించిందెవ‌రు? వాళ్ల‌ని రామ్ ఎలా బ‌య‌టికి తీసుకొచ్చాడు? అనేదే మిగతా సినిమా కథ.

## నటవర్గం

* సత్యదేవ్ కంచరాన
* ప్రియాంక జ‌వాల్క‌ర్
* అజయ్
* అంకిత్ కొయ్య
* బ్రహ్మాజీ
*చైతన్య రావు
* ఆదర్శ్ బాలకృష్ణ
*వైవా హర్ష
* ప్రవీణ్
* ఝాన్సీ
* సంధ్యా జనక్
* రవిబాబు
*బన్నీ అభిరామ్

## సాంకేతిక నిపుణులు
*బ్యానర్:   యూవీ క్రియేషన్స్‌
*నిర్మాతలు:  మహేశ్‌ కోనేరు, సృజన్‌ ఎరబోలు
*కథ, స్క్రీన్ ప్లే, దర్శకత్వం:   శరణ్‌ కొప్పిశెట్టి
*సంగీతం: శ్రీచరణ్ పాకాల
*సినిమాటోగ్రఫీ:  అప్పు ప్రభాకర్‌
*ఎడిటర్‌ : తమ్మి రాజు

## మూలాలు

## బయటి లంకెలు
* 

వర్గం:2021 తెలుగు సినిమాలు
వర్గం:రవిబాబు నటించిన సినిమాలు
ఆలో

**ఆలో**,భారత రాష్ట్రమైన అరుణాచల్ ప్రదేశ్ లోని పశ్చిమ సియాంగ్ జిల్లాకు ప్రధాన కార్యాలయం, ఒక జనగణన పట్టణం. గతంలో దీనిని **అలోంగ్** అని పిలిచేవారు.  ఒక రోజు ప్రయాణం పట్టింది అస్సాం, అరుణాచల్ ప్రదేశ్ సరిహద్దులో ఉన్న లికబాలి నుండి 220 కిలోమీటర్లు (140 మైళ్లు) దూరంలో ఉంది.దీనిని చరుకోవటానికి ఒకరోజు ప్రయాణ సమయం పట్టింది.అలో ప్రాంతంలో భారత వైమానిక దళానికి చెందిన అడ్వాన్స్ ల్యాండింగ్ గ్రౌండ్ (ఎ.ఎల్.జి)ఉంది.

## సంస్కృతి.
ఈ ప్రాంత ప్రజలు ప్రధాన పండుగ మోపిన్.ఇది ఏప్రిల్ 5 నుండి 6 వరకు జరుగుతుంది.ప్రతి సంవత్సరం జనవరి 11 నుండి 15 వరకు జరిగే పర్యాటక కాలంలో గరిష్టంగా 3-4 రోజులు యోమ్గో రివర్ ఫెస్టివల్ జరుపుకుంటారు. పర్యాటకం, దేశీయ సంస్కృతి, సాంప్రదాయం, చేనేత, హస్తకళలను ప్రోత్సహించడానికి, దాని గొప్ప సాంస్కృతిక వారసత్వాన్ని ప్రదర్శించే ఉద్దేశ్యంతో ఈ పండుగను జరుపుకుంటారు.

## జనాభా
2001 భారత జనాభా లెక్కలు ప్రకారం అలో పట్టణ జనాభా మొత్తం 16,834 మంది కాగా అందులో పురుషులు 56% ఉండగా స్త్రీలు 44% మంది ఉన్నారు. పట్టణ సరాసరి అక్షరాస్యత 69%, ఇది జాతీయ సరాసరి అక్షరాస్యత 59.5% కన్నాఎక్కువ.పురుషులు అక్షరాస్యత 75%  ఉండగా, స్త్రీల  అక్షరాస్యత 61%  ఉంది.పట్టణ జనాభా మొత్తంలో 15%  మంది 6 సంవత్సరాల వయస్సులోపు పిల్లలు ఉన్నారు. పిల్లల లింగ నిష్పత్తి ప్రతి 1000 మంది బాలురుకు 916 మంది బాలికలు కలిగి ఉన్నారు.  

2011 భారత జనాభా లెక్కలు ప్రకారం పట్టణ జనాభా మొత్తం 20,700.ఆలో జనాభాలో ఎక్కువ భాగం గాలో తెగకు చెందిన ప్రజలు నివసిస్తారు.ప్రధాన మతం డోని-పోలో,తరువాత క్రైస్తవ మతం, టిబెటన్ బౌద్ధమతం, హిందూ, ఇస్లాం అనుచరులు అతి తక్కువగా ఉన్నారు.వీరి ప్రధాన భాష గాలో. 

## రహదారి సౌకర్యం
ఆలోకు మంచి రహదారి వసతులు లేవు.ఉత్తర లఖింపూర్ నుండి రాజధాని నగరం ఇటానగర్ వరకు వెళ్ళే రహదారి ఆలో పట్టణాన్ని నగరానికి కలుపుతుంది. ఆలోకు నిరంతర బస్సు ద్వారా ప్రయాణ సౌకర్యాలు ఇటానగర్ నుండి నడుస్తాయి.అరుణాచల్ ప్రదేశ్ రాష్ట్ర  రవాణా సర్వీస్ (ఎపిఎస్టిఎస్) బస్సులు ఆలో నుండి అందుబాటులో ఉన్నాయి.ఆలో పట్టణానికి పసిఘాట్ నుండి 106 కిలోమీటర్లు బస్సు ప్రయాణం ద్వారా చేరుకోవచ్చు.దీనికి సుమారు 5 గంటల సమయం పట్టింది. మోయింగ్ నుండి 150 కిమీ బస్సులో ఆలో చేరుకోవడానికి సుమారు 6 గంటలు సమయం పడుతుంది.

అలోకు సమీప విమానాశ్రయం అస్సాం రాష్ట్రంలో ఉన్న ఉత్తర లఖింపూర్ వద్ద ఉంది. ఉత్తర లఖింపూర్ లేదా లీలబరి విమాన సేవల ద్వారా గువహటి, కోల్‌కతాకు అనుసంధానించబడి ఉంది.ఉత్తర లఖింపూర్ లేదా లీలబరి నుండి ఆలోకు బస్సు లేదా టాక్సీ తీసుకోవచ్చు.

ఆలోకు రైల్వే లేదు. సమీప రైల్వే స్టేషన్ సిలాపాథర్ వద్ద ఉంది.బ్రాడ్ గేజ్ రైల్వే ద్వారా ఆలోను సిలాపాథర్‌కు అనుసంధానించే కొత్త మార్గాన్ని ప్రతిపాదించారు. సర్వే పూర్తై రైల్వే బోర్డుకు పంపబడింది. 

## మీడియా
అలోంగ్‌లో ఆల్ ఇండియా రేడియో రిలే స్టేషన్ ఉంది. ఇది ఎఫ్ఎం పౌన . పున్యాలపై ప్రసారం చేస్తుంది.

## మూలాలు
వర్గం:Coordinates on Wikidata


## వెలుపలి లంకెలు
ప్రియాంక జ‌వాల్క‌ర్

**ప్రియాంక జ‌వాల్క‌ర్** (జననం 1992 నవంబరు 12) ఒక భారతీయ తెలుగు సినిమా నటి. 2017లో తెలుగులో వచ్చిన *కల వరం ఆయే* సినిమా ద్వారా ఆమె సినిమారంగ ప్రవేశం చేసింది. విజయ్ దేవరకొండ హీరోగా 2018లో వచ్చిన టాక్సీవాలా చిత్రంతో ఆమెకు మంచి గుర్తింపు వచ్చింది.

## జననం, విద్యాభ్యాసం
ప్రియాంక జ‌వాల్క‌ర్ 1992 నవంబరు 12న ఆంధ్రప్రదేశ్ రాష్ట్రంలోని అనంతపురంలో జన్మించింది. ఈమె పూర్వీకులు మరాఠీ కుటుంబానికి చెందినవారు, వాళ్ళు అనంతపురంలో స్థిరపడ్డారు. పదవతరగతి వరకు అనంతపురంలోని ఎల్.ఆర్.జి. హైస్కూల్ లో చదివిన ప్రియాంక, హైదరాబాదులోని నేషనల్ ఇన్స్టిట్యూట్ ఆఫ్ ఫ్యాషన్ టెక్నాలజీలో గ్రాడ్యుయేషన్ పూర్తి చేసింది.

## సినిమారంగం
నటనలో ఆసక్తి ఉన్న ప్రియాంక, ఎన్.జె. బిక్షు దగ్గర నటనలో శిక్షణ తీసుకుంది. 2017లో కల వరం ఆయే, 2018లో టాక్సీవాలా సినిమాలలో నటించింది.

## నటించిన సినిమాలు

## మూలాలు

వర్గం:తెలుగు సినిమా నటీమణులు
వర్గం:1992 జననాలు
వర్గం:జీవిస్తున్న ప్రజలు
ఫరియా అబ్దుల్లా

**ఫరియా అబ్దుల్లా** (జననం 1997 జూన్ 21) తెలుగు సినిమా నటి. 2021లో తెలుగులో వచ్చిన జాతిరత్నాలు సినిమా ద్వారా ఆమె సినిమారంగ ప్రవేశం చేసింది. సినిమాల్లోకి రాకముందు మోడలింగ్‌, థియేటర్‌ ఆర్టిస్ట్‌గా, యూట్యూబర్‌గా పలు వీడియోలు చేసింది.'నక్షత్ర' అనే వెబ్ సిరీస్‌లో  నటించింది.

## జీవిత విశేషాలు
ఫరియా అబ్దుల్లా 1998, మే 28న హైదరాబాదులోని బంజారాహిల్స్ లో జన్మించింది. తండ్రి సంజయ్ అబ్దుల్లా, తల్లి కౌసర్ సుల్తానా. ఆమె తన పదవ తరగతి వరకు మెరిడియాన్ & భవన్స్ లో పూర్తి చేసింది. హైదరాబాదు లయోలా కాలేజీలో మాస్ కమ్యూనికేషన్ చదివింది.

## సినిమారంగం
2021లో వచ్చిన జాతిరత్నాలు సినిమాలో తొలిసారిగా నటించింది.

## నటించిన సినిమాలు

### టెలివిజన్

### షార్ట్ ఫిల్మ్స్

* *ఉత్తమ చెత్త తేదీ* - హైదరాబాద్ డైరీస్ (యూట్యూబ్ )
* *ఇద్దరు స్నేహితులు ఒకే అమ్మాయిని ఇష్టపడినప్పుడు* - హైదరాబాద్ డైరీస్ (యూట్యూబ్).

## అవార్డులు & నామినేషన్లు

## మూలాలు

వర్గం:1998 జననాలు
వర్గం:తెలుగు సినిమా నటీమణులు
వర్గం:హైదరాబాదు జిల్లా సినిమా నటీమణులు
తొర్రూరు పురపాలకసంఘం

**తొర్రూరు పురపాలకసంఘం** తెలంగాణ రాష్ట్రం, మహబూబాబాద్ జిల్లాకు  చెందిన ఒక పట్టణ స్థానిక స్వపరిపాలన సంస్థ, తొర్రూరు పట్టణం దీని ప్రధాన పరిపాలన కేంద్రం. ఈ పురపాలక సంఘం మహబూబాబాద్ (ఎస్.టి.)  లోక్‌సభ నియోజకవర్గం లోని పాలకుర్తి శాసనసభ నియోజకవర్గం పరిధిలో ఉంది.

## చరిత్ర

మేజర్ గ్రామ పంచాయితీగా ఉన్న తొర్రూర్, 2013, మార్చి 22న పురపాలక సంఘంగా ఏర్పడింది. చింతలపల్లి, వెలకట్టే మొదలైన గ్రామ పంచాయతీలను కలిపి తొర్రూర్ పురపాలకసంఘంగా ఏర్పాటుచేశారు.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 20 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో  చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# బుసాని రాము 
# తునం రోజ
# థూర్పతి సంగీత
# పెర్ల యమున
# ధారవత్ సునీత
# మంగళంపల్లి రామచంద్రయ్య
# మడ్గుల నట్వర్
# నార్కుటి గజానంద్
# చకిలేల అలివేని
# దంగరి రేవతి
# కర్ణే నాగజ్యోతి
# జినుగు సురేందర్ రెడ్డి
# గోగులోత్ శంకర్
# ఎన్నమనేని శ్రీనివాస్ రావు
# కొలువుల శంకర్
# బిజ్జల మాధవి

## మూలాలు

## వెలుపలి లంకెలు

వర్గం:2013 స్థాపితాలు
వర్గం:మహబూబాబాదు జిల్లా పురపాలక సంఘాలు
ఆర్.కె.వెంకటరామ శాస్త్రి

**రుద్రపట్నం కృష్ణ వెంకటరామ శాస్త్రి** కర్ణాటక సంగీత వాయులీన విద్వాంసుడు. 
## విశేషాలు
ఇతడు 1907, నవంబరు 10వ తేదీన రుద్రపట్నం కృష్ణశాస్త్రి, సణ్ణక్క దంపతులకు కర్ణాటక రాష్ట్రంలోని రుద్రపట్న గ్రామంలో జన్మించాడు. ఇతని తండ్రి కృష్ణశాస్త్రి సంగీతకారుడు, హరికథా కళాకారుడు, నాటక రచయిత, సంస్కృత, కన్నడ పండితుడు. తల్లి సణ్ణక్క గాయని, వైణికుడు బెట్టదపుర నారాయణస్వామి కుమార్తె.
ఇతడు వీణ సుబ్బణ్ణ, మైసూర్ తిరుమకూడలు చౌడయ్యల వద్ద ఒక దశాబ్దం పాటు వాయులీనం నేర్చుకున్నాడు. 1936లో ఇతడు మద్రాసుకు వెళ్ళి అప్పుడే ప్రారంభమైన ఆకాశవాణి మద్రాసు కేంద్రంలో ఉద్యోగంలో చేరాడు. అక్కడ 32 సంవత్సరాలపాటు నిలయ వాయులీన విద్వాంసుడిగా పనిచేశాడు. ఇతడి వాయులీన విద్యపై పాపా వెంకటరామయ్య ప్రభావం ఉంది. 

ఇతడు తిరువయ్యారు త్యాగరాజ ఆరాధన ఉత్సవాలలో 40 సంవత్సరాలపాటు వరుసగా తన కచేరీ నిర్వహించాడు. ఇతడు ఎం.ఎస్. సుబ్బులక్ష్మి, సెమ్మంగుడి శ్రీనివాస అయ్యర్, టైగర్ వరదాచారి, అరియకుడి రామానుజ అయ్యంగార్, మహారాజపురం విశ్వనాథ అయ్యర్, ముసిరి సుబ్రహ్మణ్య అయ్యర్ వంటి విద్వాంసులకు వాద్య సహకారాన్ని అందించాడు. ఇతడు తన గురువు తిరుమకూడలు చౌడయ్య ప్రదర్శనలకు కూడా తన సహకారాన్ని అందించాడు.   

1970లో ఇతడికి "తమిళనాడు ఐయల్ ఇసై నాటక మన్రమ్"‌ కళైమామణి పురస్కారాన్ని ఇచ్చింది. 
 1975లో బెంగళూరు గాయన సమాజ "సంగీత కళారత్న" బిరుదును ప్రదానం చేసింది.  1989లో సంగీత నాటక అకాడమీ అవార్డు లభించింది.

## మూలాలు

వర్గం:1907 జననాలు
వర్గం:వాయులీన విద్వాంసులు
వర్గం:కళైమామణి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:ఆకాశవాణి కళాకారులు
దుండిగల్ పురపాలకసంఘం

**దుండిగల్ పురపాలకసంఘం**, తెలంగాణ రాష్ట్రం, మేడ్చల్ మల్కాజిగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. దుండిగల్ పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోక్‌సభ నియోజకవర్గం లోని కుత్బుల్లాపూర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న దుండిగల్, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది. దుండిగల్ గండిమైసమ్మ మండలం లోని దుండిగల్, గగిలాపూర్, మల్లంపేట్, దొమ్మర పోచంపల్లి, బహదూర్‌పల్లి, బౌరంపేట్ మొదలైన గ్రామ పంచాయితీలు కలిపి పురపాలకసంఘంగా ఏర్పాటుచేశారు.

## భౌగోళికం
దుండిగల్ 65.00 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 20 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 40817 మంది కాగా, అందులో 21266 మంది పురుషులు, 19551 మంది మహిళలు ఉన్నారు. 8632 గృహాలు ఉన్నాయి ఇది పరిపాలనా పరంగా మునిసిపాలిటీ 28 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 6 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# కుంటి అరుణ
# అమరం గోపాల్‌రెడ్డి
# జక్కుల కృష్ణ యాదవ్
# జక్కుల విజయ
# ఆనంద్ కుమార్
# బొంగునూరి రమాదేవి
# ముదిమల రాముగౌడ్
# కోల సాయి యాదవ్
# మహేందర్ యాదవ్
# బొంగునూరి సవిత
# మైసిగారి సుజాత
# శివనూరి ​​నవనీత
# సత్యనారాయణ
# తుడుం పద్మారావు
# నర్సింగం భరత్
# నర్సారెడ్డి శ్రీనివాస్ రెడ్డి
# పిసారీ బాలమణి
# పాల్పునూరి మౌనిక
# బెంబాడి వనిత
# నాచారం సునిత
# అంబారీ లక్ష్మి
# శామీర్‌పేట సంధ్య
# మదాస్ వెంకటశం
# అర్కాల అనంత స్వామి
# సుంకరి కృష్ణవేణి
# సుంకరి కృష్ణ
# కొర్రా శంకర్ నాయక్
# తనగుండ్ల జోస్విన్

## మూలాలు

## వెలుపలి లంకెలు
* దుండిగల్ పురపాలక సంఘ అధికారిక వెబ్సైటు 

వర్గం:మేడ్చల్ మల్కాజిగిరి జిల్లా పురపాలక సంఘాలు
వర్గం:2018 స్థాపితాలు
కందదేవి ఎస్. అళగిరిస్వామి

**కందదేవి ఎస్. అళగిరిస్వామి** (1925-2000) కర్ణాటక సంగీత వాయులీన విద్వాంసుడు.

## విశేషాలు
ఇతడు 1925, ఏప్రిల్ 21న తమిళనాడు దేవకోట్టై సమీపంలోని కందదేవి గ్రామంలో సుందరరాజ అయ్యంగార్, అలిమేలు అమ్మాళ్ దంపతులకు జన్మించాడు. ఇతడు తన 11వ యేటినుండి తన తాత శ్రీనివాస అయ్యంగార్, కందదేవి చెల్లం అయ్యంగార్‌ల వద్ద వయోలిన్ నేర్చుకున్నాడు. 1940 నుండి తిరుమకూడలు చౌడయ్య వద్ద శిక్షణ తీసుకున్నాడు. తరువాత కొంతకాలం చెంబై వైద్యనాథ భాగవతార్ వద్ద కూడా శిష్యరికం చేశాడు. ఇతడు తొలి ప్రదర్శన తన గురువు తిరుమకూడలు చౌడయ్య కచేరీలో వాద్య సహకారం అందించడం ద్వారా ప్రారంభించాడు. అరియకుడి రామానుజ అయ్యంగార్, ఎం.ఎస్. సుబ్బులక్ష్మి, పి.ఎస్.నారాయణస్వామి, అలత్తూర్ బ్రదర్స్, మదురై మణి అయ్యర్, ఎం.ఎల్.వసంతకుమారి, జి.ఎన్.బాలసుబ్రమణియం మొదలైన అగ్రశ్రేణి కళాకారులకు వాద్య సహకారం అందించాడు. అనేక సోలో కచేరీలు కూడా చేశాడు. ఇతడు భారత దేశంలోని వివిధ ప్రాంతాలను, అమెరికా, బ్రిటన్, సిలోన్, సింగపూర్, ఫిలిప్పైన్స్, మలేసియా, జపాన్, హాంగ్ కాంగ్ వంటి దేశాలలో పర్యటించి తన సంగీత ప్రదర్శనలు ఇచ్చాడు.

ఇతనికి 1978లో "తమిళనాడు ఐయల్ ఇసై నాటక మన్రమ్"‌ కళైమామణి పురస్కారాన్ని ప్రదానం చేసింది. కంచి కామకోటి పీఠం ఇతడికి "తంత్రీ నాద విశారద" అనే బిరుదును ఇచ్చి సత్కరించింది. అకాడమీ ఆఫ్ మ్యూజిక్ అండ్ ఆర్ట్స్ ఇతనికి "వాద్యరత్న" బిరుదును ప్రదానం చేసింది. కేంద్ర సంగీత నాటక అకాడమీ 1991లో అవార్డును ప్రదానం చేసింది.

ఇతడు 2000, అక్టోబర్ 13వ తేదీన మరణించాడు.

## మూలాలు

వర్గం:1925 జననాలు
వర్గం:సంగీత కళానిధి పురస్కార గ్రహీతలు
వర్గం:సంగీత నాటక అకాడమీ అవార్డు గ్రహీతలు
వర్గం:వాయులీన విద్వాంసులు
వర్గం:2000 మరణాలు
వేణు శ్రీరామ్

**వేణు శ్రీరామ్‌** తెలుగు సినిమా దర్శకుడు. 2011లో ‘ఓ మై ఫ్రెండ్‌’ సినిమా ద్వారా దర్శకుడిగా సినీరంగంలోకి అడుగుపెట్టాడు. పవన్ కళ్యాణ్ హీరోగా  వకీల్‌ సాబ్  చిత్రానికి దర్శకత్వం వహించాడు.
## జననం, విద్యాభాస్యం
శ్రీరామ్‌ వేణు తెలంగాణ రాష్ట్రం, జగిత్యాల జిల్లా, మూడుబొమ్మల మేడిపల్లి గ్రామంలో జన్మించాడు. ఆయన  ఐదో తరగతి వరకూ మూడుబొమ్మల మేడిపల్లి గ్రామంలో, పదో తరగతి వరకు నిజామాబాద్‌ కిసాన్‌నగర్‌లోని సెయింట్‌ ఈ.ఏ.యస్‌ హైస్కూల్‌లో చదివాడు. వేణు హైదరాబాద్‌లో ఇంటర్‌, డిగ్రీ చేశాడు.

## దర్శకత్వం వహించిన సినిమాలు

## మూలాలు

## బయటి లంకెలు
*వేణు శ్రీరామ్‌ (ఐఎండిబి)

వర్గం:జగిత్యాల జిల్లా సినిమా దర్శకులు
వర్గం:జగిత్యాల జిల్లా వ్యక్తులు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
తూంకుంట పురపాలకసంఘం

**తూంకుంట పురపాలకసంఘం**, తెలంగాణ రాష్ట్రం, మేడ్చల్ మల్కాజిగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. తూంకుంట పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోక్‌సభ నియోజకవర్గం లోని మేడ్చల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న తూంకుంట, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది. షామీర్‌పేట్‌ మండలం లోని తూంకుంట, దేవరయంజాల్, పోతాయపల్లి, ఉప్పరపల్లి గ్రామాలు కలిపి పురపాలకసంఘంగా ఏర్పాటుచేశారు.

## భౌగోళికం
తూంకుంట 42.01 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 28 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 24187 మంది కాగా, అందులో 13425 మంది పురుషులు, 10762 మంది మహిళలు ఉన్నారు. ఇది పరిపాలనా పరంగా మునిసిపాలిటీ 16 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 16 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# ఆర్. పూజ
# పి. పాండు
# సింగిరెడ్డి రజని
# సింగిరెడ్డి మధుసూదన్ రెడ్డి
# బి. రాజ్ కుమార్
# జి. లక్ష్మి
# ఎడ్డు లక్ష్మి
# కె. సురేష్
# కె. రాజేశ్వర్ రావు
# కె. నర్సింగ్ రావు
# పి. నర్సింగ్ రావు
# పి.వాణి
# బి. యాదమ్మ
# కె. ఉమ
# టి. హరిబాబు
# ఇ. ఉమ

## మూలాలు

## వెలుపలి లంకెలు
* తూంకుంట పురపాలక సంఘ అధికారిక వెబ్సైటు 

వర్గం:మేడ్చల్ మల్కాజిగిరి జిల్లా పురపాలక సంఘాలు
వర్గం:2018 స్థాపితాలు
పోచారం పురపాలకసంఘం

**పోచారం పురపాలకసంఘం**, తెలంగాణ రాష్ట్రం, మేడ్చల్ మల్కాజిగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. పోచారం పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోక్‌సభ నియోజకవర్గం లోని మేడ్చల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న పోచారం, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది.

## భౌగోళికం
పోచారం 20.74 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 10 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 21946 మంది కాగా, అందులో 11698 మంది పురుషులు, 10248 మంది మహిళలు ఉన్నారు. 10,667 గృహాలు ఉన్నాయి ఇది పరిపాలనా పరంగా మునిసిపాలిటీ రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 6 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# గొంగల్ల మహేష్
# నర్రి ధనలక్ష్మి
# చింతల రాజశేఖర్
# రెడ్యానాయక్
# బి. కొండల్ రెడ్డి
# సింగిరెడ్డి సాయిరెడ్డి
# ఎ. శైలజ రెడ్డి
# బి. హేమ
# మెట్టు బాల్రెడ్డి
# బాలగోని వెంకటేష్ గౌడ్
# నల్లవెల్లి లక్ష్మి ముదిరాజ్
# బి. హరి ప్రసాదరావు
# సామల శ్రీలత రెడ్డి
# సుర్వి రవీందర్ గౌడ్
# అబ్బావతి సరిత
# ఎం. పోచమ్మ
# సుర్వి సుధాలక్ష్మి
# బద్దం మమత రాణి

## మూలాలు

## వెలుపలి లంకెలు
* పోచారం పురపాలక సంఘ అధికారిక వెబ్సైటు

వర్గం:మేడ్చల్ మల్కాజిగిరి జిల్లా పురపాలక సంఘాలు
వర్గం:2018 స్థాపితాలు
పల్లా రాజేశ్వర్ రెడ్డి

**పల్లా రాజేశ్వర్ రెడ్డి**, తెలంగాణ రాష్ట్రానికి చెందిన రాజకీయ నాయకుడు. తెలంగాణ రాష్ట్ర సమితి పార్టీ తరపున నల్గొండ-వరంగల్-ఖమ్మం పట్టభద్రుల నియోజకవర్గం నుండి 2015, 2021లో ఎమ్మెల్సీగా గెలుపొందాడు. ఆయన రైతు స‌మ‌న్వయ స‌మితి రాష్ట్ర అధ్యక్షుడిగా కేబినెట్ హోదాలో ఉన్నాడు.

## జననం
పల్లా రాజేశ్వర్ రెడ్డి 1963, నవంబరు 4వ తేదీన వరంగల్ జిల్లా, సోదేశపల్లి గ్రామంలో జన్మించాడు. ఆయన తండ్రి పల్లా రాఘవ రెడ్డి, తల్లి అనసూయ. పల్లా రాజేశ్వర్ రెడ్డికి సూర్యదేవర నీలిమతో వివాహం జరిగింది. ఆయనకు ఇద్దరు కుమారులు.

## విద్యాభాస్యం
పల్లా రాజేశ్వర్ రెడ్డి పదవ తరగతి వరకు హన్మకొండ జిల్లా, ధర్మసాగర్ మండలం, మల్లికుదుర్ల లోని ప్రభుత్వ ఉన్నత పాఠశాలలో చదివాడు. ఖమ్మం ప్రభుత్వ డిగ్రీ కాలేజ్ లో డిగ్రీ పూర్తి చేశాడు. ఉస్మానియా యూనివర్సిటీ నుండి ఫిజిక్స్ లో పి.హెచ్.డి పట్టా పొందాడు.

## రాజకీయ జీవితం
పల్లా రాజేశ్వర్ రెడ్డి 1985-87 మధ్యలో ఉస్మానియా యూనివర్సిటీ ఎస్.ఎఫ్.ఐ కార్యదర్శిగా పనిచేశాడు. 1988 నుండి 91 వరకు ఎస్.ఎఫ్.ఐ. హైదరాబాద్ నగర కార్యదర్శిగా పనిచేశాడు. 2014లో తెలంగాణ రాష్ట్ర సమితి పార్టీలో చేరి నల్గొండ లోక్‌సభ నియోజకవర్గం నుండి పోటీ చేసి ఓటమి పాలయ్యాడు. 2015లో నల్గొండ-వరంగల్-ఖమ్మం పట్టభద్రుల నియోజకవర్గం నుండి టిఆర్ఎస్ అభ్యర్థిగా పోటీ చేసి తొలిసారి శాసనమండలికి (ఎమ్మెల్సీ) ఎన్నికయ్యాడు. ఆయన 2017లో తెలంగాణ రాష్ట్ర సమితి ప్రధాన కార్యదర్శిగా నియమితుడయ్యాడు. అనంతరం 2016 - 2019 వరకు ప్రభుత్వ విప్ గా ఉన్నాడు.ఆయన 2018లో శాసనసభలో పబ్లిక్ అకౌంట్స్ కమిటీ (పీఏసీ) సభ్యుడిగా ఉన్నాడు. 2019లో అయన రైతు సమన్వయ కమిటీ చైర్మన్ గా బాధ్యతలు చేపట్టాడు. 2021, మార్చిలో నల్గొండ-వరంగల్-ఖమ్మం పట్టభద్రుల నియోజకవర్గానికి జరిగిన ఎన్నికల్లో మరోసారి ఎమ్మెల్సీగా గెలుపొందాడు. ఆయన 2021 సెప్టెంబరు 16న ఎమ్మెల్సీగా ప్రమాణ స్వీకారం చేశాడు.

ఆయన 2023 ఎన్నికల్లో జనగామ నియోజకవర్గం నుండి ఎమ్మెల్యేగా పోటీ చేసి తన సమీప ప్రత్యర్థి కాంగ్రెస్‌ అభ్యర్థి కొమ్మూరి ప్రతాప్‌రెడ్డిపై 15,783 ఓట్ల మెజార్టీతో , డిసెంబరు 14న శాసనసభ్యుడిగా ప్రమాణస్వీకారం చేశాడు.

## మూలాలు

వర్గం:శాసనమండలి సభ్యులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:తెలంగాణ రాజకీయ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:1963 జననాలు
వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2023)
కొంపల్లి పురపాలకసంఘం

**కొంపల్లి పురపాలకసంఘం**, తెలంగాణ రాష్ట్రం, మేడ్చల్ మల్కాజిగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. కొంపల్లి పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోక్‌సభ నియోజకవర్గం లోని కుత్బుల్లాపూర్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న కొంపల్లి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2019లో పురపాలక సంఘంగా ఏర్పడింది.

## భౌగోళికం
కొంపల్లి 17 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 25 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 22377 మంది కాగా, అందులో 11306 మంది పురుషులు, 11071 మంది మహిళలు ఉన్నారు. 12550 గృహాలు ఉన్నాయి. ఇది పరిపాలనా పరంగా మునిసిపాలిటీ 2 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 18 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# ఎడమ శకుంతల
# జంధా మంజుల
# సన్న శ్రీశైలం యాదవ్ 
# మడమశెట్టి సువర్ణ
# బి. శ్రీవిద్య
# పూజారి వసంత
# యస్. సూర్యకళ
# ఎ. రజిని
# ఆదిరెడ్డి రాజిరెడ్డి
# తాళ్ళ కృష్ణవేణి
# జ్యోత్స్నాదేవి కందాడి
# దన్నమనేని శిరీష
# సన్న రవి యాదవ్ 
# రత్లావత్ గంగయ్య
# బి. సరిత
# రవీందర్ చింతల
# చింతల లక్ష్మి
# డప్పు కిరణ్ కుమార్

## మూలాలు

## వెలుపలి లంకెలు
* కొంపల్లి పురపాలక సంఘ అధికారిక వెబ్సైటు 

వర్గం:మేడ్చల్ మల్కాజిగిరి జిల్లా పురపాలక సంఘాలు
వర్గం:2016 స్థాపితాలు
కున్నక్కూడి వైద్యనాథన్

**కున్నక్కూడి వైద్యనాథన్** (1935 – 2008) ఒక కర్ణాటక శాస్త్రీయ సంగీత వాయులీన విద్వాంసుడు, సంగీత దర్శకుడు.

## ఆరంభ జీవితం
ఇతడు 1935 మార్చి 2వ తేదీన తమిళనాడు రాష్ట్రం, శివగంగ జిల్లా కుండ్రకూడి గ్రామంలో జన్మించాడు. ఇతడు తన తండ్రి రామస్వామి శాస్త్రి వద్ద వాయులీనం నేర్చుకున్నాడు.

## వృత్తి
ఇతడు తన 12వ యేటి నుండి వాయులీన ప్రదర్శనలు ఇవ్వడం ప్రారంభించారు. ఇతడు అరియకుడి రామానుజ అయ్యంగార్, సెమ్మంగుడి శ్రీనివాస అయ్యర్, మహారాజపురం సంతానం వంటి అగ్రశ్రేణి గాయకులకు, టి.ఎన్.రాజరత్నం పిళ్ళై, తిరువేంగడు సుబ్రహ్మణ్య పిళ్ళై వంటి నాదస్వర విద్వాంసులకు  వాద్య సహకారం అందించాడు. 1976లో ఇతడు ఇతర కళాకారులకు ప్రక్కవాద్యం అందించడం నిలిపివేసి ఎక్కువగా సోలో కచేరీలపై దృష్టిని కేంద్రీకరించాడు. ఇతడు డోలు కళాకారుడు వలయపట్టి ఎ.ఆర్.సుబ్రమణ్యంతో కలిసి 3000కు పైగా ప్రదర్శనలిచ్చాడు. ఇతనికి మ్యూజిక్ థెరపీ పట్ల అపారమైన నమ్మకముంది.

## సినిమా సంగీతం
తమిళ దర్శకుడు ఎ.పి.నటరాజన్ ఇతడిని తన *[[:ta:வா ராஜா வா|వా రాజా వా]]* అనే తమిళ సినిమాలో సంగీత దర్శకుడిగా పరిచయం చేశాడు. ఇతడు అగత్యార్, రాజ రాజ చోళన్ వంటి విజయవంతమైన తమిళ చిత్రాలకు సంగీతాన్ని అందించాడు. 

ఇతడు 2005లో ఎస్. శంకర్ విడుదలైన అన్నియన్ అనే తమిళ సినిమాలో త్యాగరాజ ఆరాధన ఉత్సవాల సన్నివేశంలో "అయ్యంగారు వీటు" అనే పాటలో నటించాడు. మరి కొన్ని తమిళ సినిమాలలో అతిథిపాత్రలలో కనిపించాడు. 

ఇతడు టి.ఎన్.శేషగోపాలన్ ముఖ్యపాత్రలో "తోడి రాగం" అనే సినిమాను నిర్మించాడు. అయితే ఈ సినిమా ప్రేక్షకాదరణ పొందలేదు.

## అవార్డులు
ఇతనికి పద్మశ్రీ పురస్కారం, కళైమామణి, సంగీత నాటక అకాడమీ అవార్డు, "కర్ణాటక ఇసైజ్ఞాని", "సంగీత కళాశిఖామణి" మొదలైన అవార్డులు, బిరుదులు లభించాయి. "తిరుమలై తేన్‌కుమారి" సినిమాకు ఇతడికి తమిళనాడు రాష్ట్రప్రభుత్వం ఉత్తమ సంగీత దర్శకుడు అవార్డును ప్రకటించింది. 2000లో "రాజా శాండో" అవార్డు లభించింది.

## ఇతర విశేషాలు
ఇతడికి ఆకాశవాణితో ఎన్నో సంవత్సరాల అనుబంధం ఉంది. "తమిళనాడు ఐయల్ ఇసై నాటక మన్రమ్"‌కు కార్యదర్శిగా సేవలను అందించాడు. తిరువయ్యారులోని త్యాగబ్రహ్మ సభకు కార్యదర్శిగా అనేక సంవత్సరాలు త్యాగరాజ ఆరాధనోత్సవాలను నిర్వహించాడు. ఇతడు "రాగ రీసెర్చ్ సెంటర్"కు అధ్యక్షుడిగా పనిచేశాడు.

## మూలాలు

## బయటి లింకులు
* Interview with Kunnakudi Vaidyanathan 

వర్గం:వాయులీన విద్వాంసులు
వర్గం:పద్మశ్రీ పురస్కారం పొందిన తమిళనాడు వ్యక్తులు
వర్గం:సంగీత నాటక అకాడమీ అవార్డు గ్రహీతలు
వర్గం:తమిళ సినిమా నిర్మాతలు
వర్గం:తమిళ సినిమా సంగీత దర్శకులు
వర్గం:కన్నడ సినిమా సంగీత దర్శకులు
గుండ్లపోచంపల్లి పురపాలకసంఘం

**గుండ్లపోచంపల్లి పురపాలకసంఘం**, తెలంగాణ రాష్ట్రం, మేడ్చల్ మల్కాజిగిరి జిల్లాకు చెందిన ఒక పట్టణ స్థానిక స్వపరిపాలన సంస్థ. గుండ్లపోచంపల్లి పట్టణం దీని ప్రధాన పరిపాలన కేంద్రం. ఈ పురపాలక సంఘం మల్కాజ్‌గిరి లోక్‌సభ నియోజకవర్గం లోని మేడ్చల్ శాసనసభ నియోజకవర్గం పరిధిలో ఉంది.

## చరిత్ర
మేజర్ గ్రామ పంచాయితీగా ఉన్న గుండ్లపోచంపల్లి, తెలంగాణ ప్రభుత్వం చేసిన పురపాలక సవరణ బిల్లులో భాగంగా 2018, ఆగస్టు 2న పురపాలక సంఘంగా ఏర్పడింది. మేడ్చల్ మండలంలోని గుండ్లపోచంపల్లి, కండ్లకోయి, ఘన్‌పూర్, బసెరెగది, ఆర్కెలగూడ మొదలైన గ్రామ పంచాయితీలు కలిపి పురపాలక సంఘంగా ఏర్పాటు చేశారు.

## భౌగోళికం
గుండ్లపోచంపల్లి 33 చదరపు కిలోమీటర్ల విస్తీర్ణంలోఉంది. ఇది  అక్షాంశరేఖాంశాల మధ్య ఉంది. రాష్ట్ర రాజధాని హైదరాబాదు నుండి 25 కిలోమీటర్ల దూరంలో ఉంది.

## జనాభా గణాంకాలు
2011 భారత జనాభా లెక్కల ప్రకారం, పురపాలక సంఘం పరిధిలో ఉన్న జనాభా మొత్తం 15051 మంది కాగా, అందులో 8009 మంది పురుషులు, 6788 మంది మహిళలు ఉన్నారు. 8350 గృహాలు ఉన్నాయి ఇది పరిపాలనా పరంగా మునిసిపాలిటీ 6 రెవెన్యూ వార్డులుగా విభజించబడింది.

## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి దీనిని 15 ఎన్నికల వార్డులుగా విభజించారు. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు. 2020 పట్టణ స్థానిక సంస్థల ఎన్నికల్లో చైర్‌పర్సన్‌గా, వైస్ చైర్‌పర్సన్‌గా ఎన్నికైనారు. వీరు ఎన్నికైననాటినుండి ఐదు సంవత్సరాలు పదవిలో కొనసాగుతారు.

### వార్డు కౌన్సిలర్లు

# ఎస్. రజిత
# లక్కిరెడ్డి శ్రీలత
# వీణ
# అమరం సరస్వతీ
# బాల్ రాజ్
# చింత పెంటయ్య
# మారెపల్లి రాజకుమారి
# ఆంథోనమ్మ
# హంస రాణి
# దుమ్మన్నగారి ప్రభాకర్
# అమరం జైపాల్ రెడ్డి
# సాయిపేట శ్రీనివాస్
# దొడ్ల మల్లికార్జున్
# అమరం హేమంత్ రెడ్డి
# మద్దుల లక్ష్మీ

## మూలాలు

## వెలుపలి లంకెలు
* గుండ్లపోచంపల్లి పురపాలక సంఘ అధికారిక వెబ్సైటు

వర్గం:మేడ్చల్ మల్కాజిగిరి జిల్లా పురపాలక సంఘాలు
వర్గం:2018 స్థాపితాలు
కుప్పం పురపాలక సంఘం

**కుప్పం పురపాలకసంఘం**, ఆంధ్రప్రదేశ్ రాష్ట్రం, చిత్తూరు జిల్లాకు చెందిన పురపాలక సంఘం.ఈ పురపాలక సంఘం చిత్తూరు లోక్‌సభ నియోజకవర్గంలోని, కుప్పం శాసనసభ నియోజకవర్గం పరిధికి చెందిన పురపాలక సంఘం.

## చరిత్ర
ఈ పురపాలక సంఘం 2020వ సంవత్సరంలో మూడవ గ్రేడు పురపాలక సంఘంగా ఏర్పాటు చేశారు.

## భౌగోళిక స్వరూపం
కుప్పం పురపాలక సంఘం 12′ 45″ ఉత్తరం, 78′ 20″ తూర్పు అక్షాంశరేఖాంశాలవద్ద ఉంది.

## జనాభా గణాంకాలు
ఈ పురపాలక సంఘంలో 2011 జనాభా లెక్కల ప్రకారం 21,963 మంది జనాభా ఉన్నరు.
ఉండగా అందులో పురుషులు 11,091, మహిళలు 10,872 మంది ఉన్నారు. 0-6 సంవత్సరాల వయస్సు గల పిల్లల జనాభా 2,551 ఉన్నారు. అక్షరాస్యత సగటు అక్షరాస్యత రేటు 83.62% ఉంది, ఇది రాష్ట్ర సగటు 67.41% కంటే గణనీయంగా ఎక్కువ.లింగ నిష్పత్తి 1000 మంది పురుషులకు 980 మంది మహిళలు ఉన్నారు.
## పౌర పరిపాలన
పురపాలక సంఘం కౌన్సిల్ కు ప్రతి 5 సంవత్సరాలకు ఒకసారి ఎన్నిక జరుగుతుంది. పురపాలక సంఘం పరిధిలోని జనాభా ప్రాతిపదికననుసరించి స్థానిక సంస్థల ఎన్నికల ప్రకారం దీనిని 25 ఎన్నికల వార్డులుగా విభజింపబడింది. ప్రతి వార్డుకు వార్డు కౌన్సిలర్ ప్రాతినిధ్యం వహిస్తాడు. కౌన్సిల్ బోర్డుకు చైర్‌పర్సన్ నేతృత్వం వహిస్తారు.
## మూలాలు

## వెలుపలి లంకెలు

వర్గం:స్థానిక స్వపరిపాలన సంస్థలు
టి నటరాజన్

**టి నటరాజన్** భారత క్రికెట్ జట్టు క్రికెటర్. ఆయన 2020లో తొలిసారి భారత జట్టు తరపున ఆడాడు. నటరాజన్ తమిళనాడు క్రికెట్ జట్టు, ఐ.పి.ఎల్ లో  కింగ్స్‌ XI‌ పంజాబ్, సన్‌రైజర్స్ హైదరాబాద్ తరపున ఆడాడు.  ఆయన 2020-2021లో ఆస్ట్రేలియా పర్యటనలో అరంగేట్ర సిరీస్‌లోనే భారత తరపున అన్ని ఫార్మాట్లలో ఆడిన తొలి భారతీయ క్రికెటర్ గా రికార్డు సృష్టించాడు.

## జననం
నటరాజన్  1991, మే 27న తమిళనాడులోని సేలం జిల్లా, చిన్నప్పంపట్టి గ్రామంలోజన్మించాడు. నటరాజన్ తండ్రి పేరు తంగరసు, తల్లి శాంత. తండ్రి పవర్‌లూమ్‌లో పనిచేసే నేత కార్మికుడు, అతని తల్లి ఫాస్ట్ ఫుడ్ స్టాల్ నడుపుతోంది. ఐదుగురు పిల్లలలో నటరాజన్ పెద్దవాడు. 2020, నవంబరులో నటరాజన్ భార్య ఒక ఆడ శిశువుకు జన్మనిచ్చింది.

## క్రీడా జీవితం
నటరాజన్ 2014–15లో తొలిసారిగా తమిళనాడు జట్టు తరపున రంజీ ట్రోఫీ లో ఆడాడు. 2016–17లో అంతర్ రాష్ట్ర టోర్నమెంట్ లో టీ-20 పోటీలలో అరంగ్రేటం చేశాడు. 2018–19 విజయ్ హజారే ట్రోఫీ తమిళనాడు తరఫున లిస్ట్ ఎ తరపున అరంగేట్రం చేశాడు. 

నటరాజన్ 2020 డిసెంబరు 2న భారత్ తరఫున ఆస్ట్రేలియాతో తన వన్డే అరంగేట్రం చేశాడు  ఆ మ్యాచ్ లో మార్నస్ లాబుస్చాగ్నే అవుట్ చేసి, తన మొదటి అంతర్జాతీయ వికెట్ తీసుకొన్నాడు. 2020, డిసెంబరు 4న ఆస్ట్రేలియాతో జరిగిన టి20లో అరంగేట్రం చేశాడు. ముప్పై పరుగులకు మూడు వికెట్లు తీశాడు. 2020, డిసెంబరు 30న ఆస్ట్రేలియాతో జరిగిన మూడో మ్యాచ్‌కు ముందు నటరాజన్‌ను భారత టెస్ట్ జట్టులో చేర్చారు. 2021, జనవరి 15 న ఆస్ట్రేలియాతో జరిగిన టెస్ట్ లో అరంగేట్రం చేశాడు. మాథ్యూ వాడేను ఔట్ చేసి, తన మొదటి అంతర్జాతీయ టెస్ట్ వికెట్ సాధించాడు. 

## మూలాలు

వర్గం:1991 జననాలు
వర్గం:భారతీయ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:తమిళనాడు క్రికెట్ క్రీడాకారులు